Iэтащхьэм и дэIэпыкъуныгъэ
Налшык щыщ Ирыгу Лианэ сабиитху иIэщ. Ахэр зыхуей хуэбгъэзэну зэрымытшыр хэт дежкIи гурыIуэгъуэщ, унагъуэр зыщIэс фэтэрыр пщIэкIэ къызэрищтэр къэплъытэмэ. Псом хуэмыдэу абыхэм я Iуэхур гугъу хъуащ сабийхэр школым зэрыщIэтIысхьэжынум щыхуагъэхьэзырым. НэгъуэщI хэкIыпIэ имыгъуэту, цIыхубзым республикэм и Iэтащхьэм лъэIукIэ зыхуигъэзат икIи абы щыгъуэ нэхъ хэхауэ зыхуейхэмкIэ абы дэIэпыкъуауэ щытащ.
Апхуэдэ гулъытэм и жэуапу Ирыгу Лианэ Къанокъуэ Арсен къыхуигъэхьа тхыгъэм итщ: «Дэ сабий щыгъынхэр, унагъуэ хьэпшыпхэр тыгъэ къытхуащIащ, цIыкIухэм школ щIэтIысхьэжыгъуэм ятедгъэкIуэдэн папщIэ ахъшэ тхухахащ. ФIыщIэ ин пхузощI апхуэдэ дэIэпыкъуныгъэм папщIэ».
Сабий куэд зэрыс, хуэмыщIауэ псэу унагъуэхэр апхуэдэ гугъуехьхэм нэхъыбэрэ зэрыхэхуэм къыхэкIыу, абыхэм къэралыр хэхауэ якIэлъоплъ. Апхуэдэ унагъуэхэм зэпымыууэ я нэIэ трагъэтыну икIи ядэIэпыкъуну зыхуэфащэ ведомствэхэм яхуегъэув КъБР-м и Iэтащхьэми.
КъБР-м и Iэтащхьэмрэ
Правительствэмрэ я пресс-IуэхущIапIэ.
